Հայկազուն Սրբազանը խոսեց նաև քահանայության աստվածատուր խորհրդի մասին. «Քահանայական կյանքը, սիրելիներ, սովորական պաշտոն չէ, սովորական գործի տեսակ չէ, որ մեկը մյուսով փոխարինեք, քահանայական կյանքն անմնացորդ նվիրումն է: Մեր ժողովուրդը կարիք ունի նվիրյալ, համեստ եկեղեցականների, որոնք իրենց պիտի արթնացնեն հոգևոր խավարից և քնի թմբիրից: Երբ մարդիկ թմրում են և ծուլանում, սատանան ու չարը գալիս է և հափշտակում նրանց: Դուք վերջին պատնեշն եք, այն վերջին զինվորը, որ արթուն և պահապան է մնում, իսկ պահապանի պարտականությունը, ո՞րն է, եթե ոչ հայտարարել թշնամու գալուստը և արթնացնել քնած զինվորներին, որպեսզի կարողանան դիմագրավել և վանել թշնամուն: